บาทเปิด 29.36/38คาดแกว่งแคบ
ธนาคารกรุงศรีอยุธยา รายงาน เงินบาทเปิด 29.36/38 คาดวันนี้แกว่งแคบ ขาดปัจจัยใหม่หนุน
4 เม.ย. 2556

ธนาคารกรุงศรีอยุธยา รายงาน เงินบาทเปิด 29.36/38 คาดวันนี้แกว่งแคบ ขาดปัจจัยใหม่หนุน
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 29.36/38 บาท/ดอลลาร์ ทรงตัวจากระดับปิดตลาดเมื่อเย็นวานนี้ที่ 29.36/38 บาท/ดอลลาร์
คาดว่าวันนี้เงินบาทจะแกว่งตัวอยู่ในกรอบแคบๆ เพราะยังไม่มีปัจจัยโดดเด่นที่จะมีผลต่อค่าเงินมากนัก แม้แต่เมื่อวานที่คณะกรรมการนโยบายการเงิน(กนง.)มีมติคงอัตราดอกเบี้ยนโยบายไว้ที่ระดับ 2.75% ก็ไม่ได้ส่งผลต่อค่าเงิน เพราะมติเป็นไปตามที่ตลาดคาดการณ์ไว้แล้ว
"ช่วงที่ประกาศคงดอกเบี้ย ก็มีคนขายดอลลาร์ออกมาพักหนึ่ง ทำให้บาทลงไปเล็กน้อย แต่ก็มีแรงซื้อดอลลาร์จากลูกค้าทองที่เข้ามา เพราะเมื่อวานราคาทองลงไปค่อนข้างเยอะ" นักบริหารเงิน ระบุ
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 29.35-29.47 บาท/ดอลลาร์